Sacrosancte ecclesie Sancti Vincentii martiris que est constructa infra muros Matisconum cui Johannes episcopus preest. Ego Teotbertus et uxor sua Raimodis donamus ad ipsam casam Dei aliquid ex rebus nostris que sunt site in pago Lugdunense, in agro Balgiacense, in villa que vocatur Curte: hoc est mansum quem Bernoldus michi dedit et quicquid ad ipsum mansum aspicit, quesitum et inquirendum, et donamus ibi unam ancillam Johannam et filium suum Umbertum. Et donamus in ipso pago que est in villa Restiseugia mansum et quicquid ad ipsum mansum aspicit quesitum et inquirendum; et donamus ibi servos supermanentes Ardoeno et Ledaldo et uxores illorum et infantes eorum. Donamus ad ipsam casam Dei, ad mensam fratrum, eo tenore ut neque in beneficio neque in precaria nullus recipiat; et si fecerit rectam reclamationem habeat filius meus Udulricus. Si quis contradixerit auri libras X componat. S. Teotberti et uxoris sue Raimode. S. Udulrici filii eorum. S. Ubertus. S. Gotefredo. S. Raterio. S. Raculfi. S. Aymonis. S. Wilelmi. S. Acardi. Hactum est hoc regnante Lothario rege.